Aulesti

**Aulesti** (izen zaharra *Murelaga*) Bizkaiko ipar-ekialdean dagoen udalerria da, Lea-Artibai eskualdean kokaturikoa. Azken zentsuaren arabera  biztanle zituen.

Herri nagusiki euskalduna izanda UEMA elkarteko kidea da, bertako alkatea dela UEMAko lehendakaria.

## Geografia 
### Auzoak 
Goierri, Ibarrola, Narea, Malats, San Anton, Urriola eta Zubero.

### Ingurune naturala 
Leia mendilerroaren Iluntzar mendiko (727 m.) oinetan dago kokatuta herria. Lea ibaiak udalerria gurutzatzen du. Herriko punturik altuena Urregarai tontorra da (707m.).

### Udalerri mugakideak 
* Gizaburuaga iparraldean
* Amoroto ipar-ekialdean
* Nabarniz ipar-mendebaldean
* Markina-Xemein ekialdean
* Mendata mendebaldean
* Munitibar-Arbatzegi-Gerrikaitz eta Ziortza-Bolibar hegoaldean

## Historia 
Bandoen gerratan, Aulestia etxea oinaztarren aldekoa zen. 

1498. urteko irailean sute handi batek herriko kale bakarra erre zuen.

1743an topatu ziren Telleriako urak. Uda sasoian jende asko etortzen zen herrira ur horiek hartuta atseden hartzera. 

1924 eta 1966 urteetan, 11 baserri hustu ziren. Hurrengo lau urteetan, beste zortzi.
thumb|Kale nagusia|ezkerrera
Baliteke Sabin Arana Iturritza baserrian bizi izana, euskara ikasten ari zela. Eta, beranduago, Alkorta etxean.

## Azpiegiturak 
### Hezkuntza 
* Haur-eskola
* Urregarai Herri Eskola
* Ludoteka
* KZ gunea

### Osasuna 
* Kontsultategia

## Demografia 
Aulestik 665 biztanle zeuzkan 2019an. Horietatik %27,37ak 65 urte edo gehiago zeuzkan. Atzerrian jaiotakoen kopurua %6,02 zen.

## Politika 
### 2015eko udal hauteskundeak 
2015eko maiatzaren 24ko hauteskundeetako emaitzen ondorioz Mikel Ansotegi Jaio (EH Bildu) izendatu zuten Aulestiko alkate, alkatetza berrituz. Ansotegik alkatetza berritu zuen bere taldearen baiezko botoei esker, gehiengo osoaz.

### 2019ko udal hauteskundeak 
2019ko maiatzeko udal hauteskundeetan hauek izan ziren emaitzak: EH Bildu 279 boto; EAJk 111 boto. Ondorioz, Jone Antsotegi Ikazuriaga aukeratu zuten alkate.

### 2023ko udal hauteskundeak 
2023ko udal hauteskundeetan EH Bilduk 266 boto lortu zituen eta EAJk 83. Irati Urberuaga izendatu zuten alkate.

## Ekonomia 
Honela banatzen ziren sektore ekonomikoak 2017an: Lehen sektorea %8,2; bigarren sektorea %31,4; eta hirugarren sektorea %50,9. Eraikuntzaren arloak balio erantsi gordinaren %9,5 suposatzen zuen. proiekturako egindako elkarrizketa, ahozko ondarea jaso eta zabaltzeko.]]
Aulestiko euskara mendebaldeko bizkaieraren barnean kokatzen da, sortaldeko hizkeraren parte den Lea-Artibaiko euskaran
***Argiñena jauregia.** XVI. mendekoa.
* **Garaia**: Narea auzoan Goitia baserriko garaia dugu, Bizkaian gelditzen diren gutxietakoa.

## Argazki galeria 

Fitxategi:San Juan eliza, Aulesti.jpg|San Juan Bataiatzailearen eliza
Fitxategi:Ibañez Aldekoa Jauregia.jpg|Ibañez Aldekoa jauregia
Fitxategi:Urregarai (06).jpg|Santa Eufemia baseliza.
Fitxategi:Arginena jauregi-dorrea, Aulesti, Lea-Artibai, Bizkaia, Euskal Herria. 2015-05-28.jpg|Arginena jauregi-dorrea.
Fitxategi:Hilerria, Aulesti (Bizkaia).jpg|Hilerria
Fitxategi:Zubia Lea ibaiaren gainean, Aulesti (Bizkaia).jpg|Zubia Lea ibaiaren gainean
Fitxategi:San Martin ermita, Malats auzoa, Aulesti (Bizkaia) 3.jpg|San Martin ermita, Malats auzoan
Fitxategi:San Lorentzo ermita, Zubero auzoa, Aulesti (Bizkaia) 2.jpg|San Lorentzo ermita, Zubero auzoan

## Elkarteak 
* Trolebu euskara elkartea

## Aulestiar ospetsuak 
* Teri Ibarrola (1918 - 1987), idazlea.
* Katxin Uriarte (1956-), zesta puntako jokalari profesional ohia.
* Maribi Unamuno (1957-), filologoa.
* Xabier Urberuaga (1981-), esku huskako pilotari profesional ohia.

## Bitxikeriak 
* Herri honetan egindako azterketa baten ondoren argitaratu zuen William A. Douglass antropologo estatubatuarrak 'Death in Murelaga' liburua. Bertan aztertzen ditu herri honetako hileta errituak. Ikerketa egiteko, urtebetez egon zen Zubero auzoko Goitiandia baserrian bizitzen. 1965 urtean egin zuen egonaldi hura.

## Erreferentziak 
## Kanpo estekak 
* Aulestiko albisteak Hitzan

*  Aulestiko udalaren webgunea
*  Aulestiko informazioa Lea Artibaiko turismo webgunean